|  |  |  |  |  |
| --- | --- | --- | --- | --- |
| Številka: | 43001-336/2020-03 |  | oznaka naročila: | A-97/20 S |
| Datum: | 07.09.2020 |  | MFERAC: | 2431-20-001187/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Izdelava projektne dokumentacije rekonstrukcije državnih cest na območju Škofljice z ureditvijo podvoza G2-106 v km 0,261 pod železniško progo** |

**JN005274/2020-B01 - A-97/20datum objave: 24.08.2020**

**Datum prejema: 07.09.2020   08:02**

**Vprašanje:**

Spoštovani,  
  
V delu razpisne dokumentacije tabela »Podrobna specifikacija IZP in PZI«, je pod zaporedno št. 6.3 ( v sklopu dokumentacije Izvedbeni načrt preureditve nivojskega prehoda) zapisano, da je za izdelavo Elaborata črpanja podtalnice, predviden pooblaščeni inženir gradbene smeri.  
  
Naročnika bi opozorili, da so do sedaj to vrsto elaboratov izdelovali hidrogeologi, z znanjem modeliranja toka vode v poroznem mediju ter tehničnim znanjem izvedbe vodnjakov ali drugih objektov za zniževanje nivoja podzemne vode. Pričakovati je, da bo tudi revident načrta hidrogeolog, ki ima ustrezno znanje s področja postavitve modelov in zaščite gradbene jame pred dotoki podzemne vode.  
  
Vprašanje:  
Ali bo naročnik spremenil dokument »Podrobna specifikacija IZP in PZI« v točki 6.3 in bo za izdelovalca tega elaborata zahteval, da ima ustrezno izobrazbo geološke smeri (hidrogeolog)?

**Odgovor:**

Naročnik se glede na postavljeno vprašanje strinja, da ima izdelovalec tega elaborata namesto gradbene lahko izobrazbo tudi z geološke smeri.

Naročnik bo do konca roka za objavo pojasnil objavil spremembo specifikacije skladno s tem odgovorom.